als_Latn dik_Latn sag_Latn
Vatra” thotë se Serbia nis t’u hakmerret banorëve të Kosovë Lindore pas vizitës së Ramës
Lëvizja Vatra thotë se ka 15 vjet që kur fshatrat e Malësisë së Bujanocit, kanë mbetur të pabanuara nga banoret e këtyre fshatrave, si rrjedhojë e dëbimit që bënë serbët, në vitet 1999-2000.
Tash kur u bënë pesëmbëdhjetë vjet nga ajo kohe, disa banorë kanë filluar të kthehen në shtëpitë e tyre për të vazhduar jetën, e disa kanë filluar të kthehen si banorë sezonalë për të punuar tokën e për t’u marre me bujqësi.
“Por ambiciet serbe për ta lëne këtë tokë të shkretë e të pabanuar nuk kanë të ndalur, fillimisht ishte shpërngulja me dhunë e tyre, pastaj demolimi i shtëpive të tyre, e më pas edhe vendosja e bazave ushtarake serbe pranë shtëpive të tyre. Pas gjithë këtyre presioneve që iu shkaktuan këtyre banorëve, shumë prej tyre nuk u trembën dhe vendosën të kthehen në mënyra të ndryshme”, thuhet në një njoftim të Shoqatës Vatra.
Sipas kësaj shoqate, regjimi serbe tani ka gjetur edhe një mënyrë tjetër për ti larguar edhe ata pak banore që janë kthyer, kjo gjë po bëhet për mes shkyçjes se disa fshatrave nga rrjeti i furnizimit me energji elektrike.
“Në fshatin Suharrën të Bujanocit, nuk ka energji elektrike pasi që korporate energjetike e Serbisë e ka shkyçur këtë fshat nga furnizim me energji. Korporata Serbe shkeli edhe ligjet ku për mos ‘pagës të energjisë elektrike’, në atë rast duhet vetëm të ndalet rrymën e shtëpive që kanë probleme me pagesa e jo tërë fshatit siç veproi tani”, është shkruar aty.
Në komunikatë thuhet se korporata energjetike shkoi edhe më larg sa që jo vetëm që ndali energjinë elektrike por edhe i hoqi orët e rrymës e kabllot e furnizimit me energji.
“Gjitha këto investime : Orët e rrymës, Kabllot, trafo, ishin investime private të bëra nga vet banorët. Dje disa banorë të fshati Ramnabuqë të komunës së Bujanocit, alarmuan se ndalja e rrymës, heqja e kabllove dhe matësve elektrik ka filluar në fshatin e tyre dhe fshatrat e tjerë”, thuhet aty, teksa komunikata mbyllet me atë që Lëvizja Vatra e sheh si mjaftë të qartë “që politika e spastrimi dhe mos lejimit të kthimit në “Vatrat” e tyre për banoret e dëbuar nga Kosova Lindore vazhdon tash e dy dekada”./KOHA.net/
als_Latn als_Latn als_Latn als_Latn als_Latn als_Latn als_Latn als_Latn